CELEX: E2021P0003
Language: da
Date: 2021-07-01 00:00:00
Title: Anmodning om en rådgivende udtalelse fra EFTA-Domstolen indgivet af Oslo tingrett den 1. juli 2021 i sagen PRA Group Europe AS mod Staten ved Skatteetaten (Sag E-3/21) 2021/C 426/06

21.10.2021   
            
            
               DA
            
            
               Den Europæiske Unions Tidende
            
            
               C 426/9
            
         
      Anmodning om en rådgivende udtalelse fra EFTA-Domstolen indgivet af Oslo tingrett den 1. juli 2021 i sagen PRA Group Europe AS mod Staten ved Skatteetaten
      (Sag E-3/21)
      (2021/C 426/06)
      Oslo tingrett har ved skrivelse af 1. juli 2021, som indgik til EFTA-Domstolens justitskontor den 2. juli 2021, anmodet EFTA-Domstolen om en rådgivende udtalelse om nedenstående spørgsmål i sagen PRA Group Europe AS mod Staten v/Skatteetaten:
      
                  1.
               
               
                  Foreligger der en restriktion som omhandlet i EØS-aftalens artikel 31, sammenholdt med artikel 34, når koncernbidrag fra norske selskaber øger det maksimale fradrag for renter og dermed retten til fradrag for renter af gæld til tilknyttede parter efter reglen om begrænset rentefradrag, når en sådan mulighed efter de norske skatteregler ikke foreligger for så vidt angår investeringer foretaget af eller i EØS-virksomheder?
               
            
                  2.
               
               
                  Er et EØS-selskab, der indgår i en koncern med et norsk selskab, i en situation, der kan sammenlignes med situationen for et norsk selskab, der indgår i en koncern med et andet norsk selskab, og hvilken betydning har det for sammenlignelighedsvurderingen, at der ikke er ydet noget faktisk koncernbidrag fra EØS-selskabet til det norske selskab, men snarere et lån?
               
            
                  3.
               
               
                  Såfremt der er tale om en restriktion: Hvilke almene hensyn kan begrunde en sådan restriktion?